
Editorial 
Enhorabona per partida triplelll 


Acabem el curs amb una gran 
alegria diocesana i donant l'en- 
horabona per partida triple. 


Ho fem en primer lloc felicitant 
l'arquebisbe Joan Josep Omella 
perla seva creació com a Carde- 
nal de la Santa Església Roma- 
na. Aquest fet posa de manifest 
la confiança que el papa Fran- 
cesc ha dipositat en ell i alhora 
l'uneix més estretament al qui 
és el vèrtex de la comunió de 
l'Església. Il això, com indica el 
color vermell dels seus hàbits 
corals, fins a vessar la pròpia 
sang. Amb el nostre Arquebis- 
be, tota l'arxidiòcesi i també 
d'una manera especial els seus 
seminaristes, se senten com- 
promesos a estar més units en- 
cara a la Seu de Pere i a ser un 
instrument de comunió en el si 
de l'Església universal. 


El segon motiu de joia és doble. 
Es tracta de la notícia que hem 
rebut també recentment que el 
papa Francesc ha nomenat Mn. 
Sergi Gordo i Mn. Antoni Vade- 
ll com a nous bisbes auxiliars 
de Barcelona. Seran una gran 
ajuda per a l'arquebisbe en el 
pasturatge de l'arxidiòcesi. Mn. 
Sergi Gordo, que fins ara n'ha 
estat el secretari general i can- 


celler, n'és un gran coneixedori 
això li permetrà oferir a l'arque- 
bisbe una visió ben aprofundi- 
da de tots els temes i de totes 
les persones. Mn. Antoni Vade- 
ll, el bisbe més jove de l'estat 
espanyol, aportarà la novetat i 
frescor pròpia de la seva edat 
alhora que l'enriquiment de la 
seva provinença mallorquina. 


A ells dos els donem també l'en- 
horabona ben sentida i l'oferi- 
ment de col-laboració més sin- 
cera per tal d'avançar junts de 
manera encara més decidida en 
el seguiment de Jesucrist i en 
l'anunci del Regne de Déu. 


Tots aquests esdeveniments ens 
permetran, a nivell diocesà, co- 
mençar el curs amb una nova em- 
penta, després del merescut des- 
cans d'aquests mesos de vacances. 
Uns mesos que desitgem, per als 
seminaristes i per als benefactors, 
ben profitosos i enriquidors. 


— Mn. Josep M. Turull 
de RECTOR 


SI VOLEU COL-LABORAR AMB UN DONATIU, PODEU FER-HO 


AL COMPTE CORRENT 2100-1047-91-0200096265 


Crònica 
desembre - Juny 


Exercicis Espirituals al Miracle 


Vetlla de pregària per les vocacions 


DESEMBRE 
El 6 vam tenir recés a Tiana, predicat pel Carde- 
nal Martínez Sistach. 


El 7 vam participar a la Vetlla de la Immaculada a 
la Basílica de la Mare de Déu de la Mercè. 


El 13 vam assistir al Messies de Hàendel, al Palau 
de la Música. 


El 15 tinguérem la celebració comunitaria de la 
penitència amb absolució individual. 


El 18 vam celebrar el 25è aniversari de l'ordenació sacer- 
dotal de Mn. Josep Maria Turull, rector del nostre Seminari. 


El 19 vam tenir la celebració nadalenca al Seminari 
amb l'Arquebisbe de Barcelona i el Bisbe de Sant Feliu. 


El 21 tinguérem la celebració nadalenca a l'Ateneu 
Sant Pacià, amb la participació d'alumnes i professors. 


GENER 
El 2 vam tenir un recés a Montserrat, predicat pel 
P. Ignasi Fossas, osb. 


Del 18 al 25 vam participar en la setmana de pre- 
gària per a la unitat dels cristians. 


Del 29 de gener al 4 de febrer tinguérem exerci- 
cis espirituals al santuari del Miracle, predicats 
per D. Sergio Requena. 


FEBRER 

Els dies 6, 8 i 10, l'Arquebisbe de Barcelona va 
ser al nostre Seminari, per entrevistar-se perso- 
nalment amb cada un dels seminaristes. 


El 10 vam visitar "Vida i paseó de Santa Eulàlia", 
a la Catedral. 


El 14 vam celebrar l'admissió als ordes d'un grup 
de seminaristes. 


El 21 celebràrem l'Eucaristia en el segon aniver- 
sari de la mort de Marcos Pou, i també per la 
mare de Mn. Miquel Ramón. 


Del 24 al 26 tingueren lloc els exercicis espi- 
rituals dels Seminaris Menors de Catalunya a 
Montserrat, predicats per Mn. Bruno Bérchez. 

MARÇ 

La vam iniciar el temps de Quaresma amb 
unes paraules del Sr. Rector, la celebració de 
l'Eucaristia i l'exercici del Via Crucis. 


El 9, festivitat de Sant Pacià, vam celebrar el 
dia de les Facultats. 


Els dies 45 i 16 vam tenir el Simposi sobre la 
Reforma i les reformes en l'Església. 


El 18 tinguérem una vetlla de pregària per les vo- 
cacions al Seminari, presidida pel bisbe auxiliar. 


El 19 celebràrem el Dia del Seminari, amb una 
eucaristia a la Sagrada Família presidida per 
l'Arquebisbe de Barcelona, en la qual van ser 
ordenats diaques quatre seminaristes. 


El 20 celebràrem la festa litúrgica de Sant Josep, amb el 
tradicional tomeig de futbol entre el Seminari Conciliar de 
Barcelona, el Seminari Major Interdiocesà i el Seminari de 
Terrassa. En acabar el tomeig celebràrem tots junts l'eu- 
caristia al Seminari de Terrassa i compartírem el sopar. 


El 25 Mn. Joan Rodríguez ens predicà el recés, 
que en aquest cas el vam tenir a Rubí. 


Del 28 al 31tingué lloc al Semianari el Congrés del 
Consell de Conferències Episcopals Europees. 


El 30 tinguérem la celebració comunitària de 
la penitència amb absolució individual. 


ABRIL 

El 14 tingué lloc la missa crismal de l'arxidiò- 
cesi de Barcelona, seguida d'un dinar amb 
tots els preveres al Seminari. 


El 12 se celebrà la missa crismal de la diòcesi 
de Sant Feliu de Llobregat, seguida d'un dinar 
ala casa de l'Església amb tots els preveres. 


Del 13 al 16, els seminaristes participaren als oficis 
de Setmana Santa: els de la comunitat de Sant Josep 
Oriol, a la Catedral de Barceloan, els de la comunitat 
de Sant Josep de la Muntanya, a les respectives parrò- 
quies, i els de Sant Feliu de Llobregat, a la seva diòcesi. 


El 26 vam participar a la vetlla de Santa Maria, 
al monestir de Montserrat. 

EeCrònica 
desembre - juny 


El P. James Mallon va visitar Barcelona 


Tesimoni en el Dia del Seminari 
DE 


Dinar amb les famílies dels seminaristes 


ML 


Crònica 
desembre - juny 


Trobada amb Mons. Patrón 


Agenda 


Dia 2: Eucaristia d'acció de gràcies pel Cardenalat 
a la Sagrada Família. 


Dia 5 al 8: Convivències d'escolans a Llinars. 


Del 9 al 13: Encuentro de Seminaristas 
de Bachillerato en Lugo. 


Del 27 d'agost a l'1 de setembre: 
Exericis espirituals d'Etapa Pastoral. 


Del 4 al 6: Trobada d'inici de curs al Seminari i a Tartera. 


Dia 12: Inici del curs 2017-2018. 


MAIG 
El 2 vam tenir una trobada dels seminaristes de Catalunya 
amb Mons. Patrón, secretari de la Congregació del Clergat. 


El 6 tingué lloc la Trobada d'Escolans de la 
l'archidiòcesi de Barcleona i de la diòcesi de 
Sant Feliu de Llobregat al Seminari Conciliar. 


El 8 celebràrem la institució d'acòlits i lec- 
tors d'alguns seminaristes. 


El 10 Mn. Bruno Bérchez i alguns col-labo- 
radors de la Delegació de Jonventut ens van 
explicar el funcionament dels cursos Alpha. 


El 141 va tenir lloc la jornada sobre Sagrada Es- 
criptura a al Facultat de Teologia de Catalunya. 


El 12 el P. Bernardino Hospital, ofm conv., 
ens va predicar el recés mensual a Tiana. 


El 13 alguns seminaristes participaren en la 
pujada a Núria dels joves amb l'Arquebisbe. 


El 14 tinguérem al Seminari la trobada 
amb els familiars dels seminaristes. 


El 17 un parell de missioners de l'IEME ens 
van explicar la seva experiència missionera. 


El 30 particiàrem a la parròquia de Sant Vicenç de Sa- 
rrià en la celebració de la festivitat del Beat Pere Tarrés. 


El 31 celebràrem l'eucaristia d'acció de gràcies amb 
tots els professors i alumnes de l'Ateneu Sant Pacià. 


JUNY 
El 6 celebràrem la festivitat del beat Josep M. 
Peris, rector màrtir del Seminari de Barcelona. 


Els dies 6 i 7 tinguérem les jornades sobre 
Elias Rogent a la Universitat de Barcelona i 
al Seminari Conciliar de Barcelona. 


El 14 tinguérem la celebració oficial de fi- 
nal de curs al Seminari. 


El 18 participàrem a la celebració del Cor- 
pus Christi a la Catedral. 


Del 26 al 29 vam pelegrinar a Roma amb 
el nostre Arquebisbe i el vam acompanyar 
en la seva creació com a Cardenal. 

Seminario Menor G 


Actividades del Semestre 


Navidad en el Seminario 
Celebración con los obispos 


Celebració de l'Eucaristia amb els bisbes ea v 


A un paso del nacimiento del niio Jesús, el lunes 19 de 
diciembre, tuvo lugar en el Seminario Conciliar de Bar- 
celona la celebración navidefia, con la presencia del 
Arzobispo de Barcelona, Mons. Juan José Omella, y el 
obispo de Sant Feliu de Llobregat, Mons. Agustí Cortés. 


La celebración comenzó con la Santa Misa, donde el 
Arzobispo Omella dio unas pinceladas sobre la figu- 
ra de la mujer estéril: "Dios hace de esta esterilidad 
fecundidad, pues para Él nada es imposible. Dios da 
fruto a pesar de nuestra debilidad y miseria. " A con- 
tinuación, con motivo del próximo 25 de diciembre, 
dio tres ideas para preparar y entender la Navidad. 
La primera es el compromiso de Dios ante el hom- 


a ll 


i El 


Tot just abans de sopar 

bre. Él, fijàndose en los problemas y las miserias de 
los hombres, rechaza la tendencia que tenemos a 
criticar cuando todo va mal. La actitud de Dios es 
bajar a la tierra, hacerse hombre. Dios no ha aban- 
donado al hombre sino que Él mismo se ha hecho 
hombre. El Arzobispo remarcó también el aspecto de 
la disponibilidad que debemos tener para con Dios, 
poniendo de ejemplo a la Virgen con su 'fiat" ante el 
plan para la salvación de la humanidad. Finalmen- 
te animàndonos a hacernos pequefos nos invitó a 
contemplar el misterio del nacimiento de Dios, in- 
dicando la importancia de meditar el Evangelio en 
silencio, escuchando la voz de Dios que habla en el 
silencio del corazón y fijàndonos en la figura del Hijo 
de Dios, que nace para nuestra salvación. 


Tras la celebración eucarística, tuvimos una cena 
acompafiada de villancicos para conmemorar el 
nacimiento del hijo de Dios y para despedir el ano 
2016 dando paso a un nuevo afio. 


Joan Mundet 
3R. TEOLOGIA 


tit 


Llet 


RE EU) 


Continuamos nuestros encuen- 
tros con el seminario menor en 
familia, en el cual, un fin de se- 
mana al mes participan chavales 
que tienen inquietudes por la vo- 
cación sacerdotal. Este ano, en 
nuestras catequesis, hemos co- 
nocido a los personajes bíblicos 
del Antiguo Testamento y hemos 
iniciado con los del Nuevo Tes- 
tamento. Es impresionante es- 
cuchar las experiencias de estos 
chicos, ya que podemos caer en 
la cuenta, que no hay una edad 
concreta, en la cual se puede 
sentir la llamada del Senior a la 
vocación sacerdotal. Hemos po- 


Visita a la parròquia de Betlem 


dido verificar cómo el Sefior se 
vale de cualquier circunstancia 
para salir a nuestro encuentro, 
como le sucedió a Mateo, que 
mientras estaba en su faena de 
recaudador de impuestos el Se- 
for se fija en él y le llama, o cómo 
en los cuatro primeros seguido- 
res del Sefior, Pedro, Andrés, 
Juan y Santiago que mientras es- 
tàn en su faena de pescadores, 
el Sefior sale a su encuentro. Es 
cierto que es muy pronto para 
concretar esta inquietud, por 
ello existe este espacio del semi- 
nario menor en familia, para los 
que tienen una inquietud més 
clara. También contamos con 
el espacio Samuel, en el cual, 
vienen un domingo al mes, mo- 
naguillos que quieran participar 
de nuestra compafiía y verificar a 
qué les llama el Sefior. En cada 
encuentro del grupo Samuel, vi- 
sitamos alguna parroquia de la 
diócesis de Barcelona o Sant Fe- 
liu de Llobregat, para que conoz- 
can la realidad de la parroquia y 
a la vez que nos conozcan. Agra- 
decemos la acogida que hemos 
tenido en las diferentes parro- 
quias que hemos visitado. 


Es . 
Moment de la trobada d'escolans 


v 


Como cada afio, hemos cele- 
brado en encuentro de mona- 
guillos, el cual ha congregado 
a un centenar de monaguillos / 
as de las diócesis de Barcelo- 
na y Sant Feliu de Llobregat. Ha 
sido una jornada muy intensa y 
enriquecedora. En el momento 
de la preparación, era emocio- 
nante ver a los seminaristas 
mayores y menores implicarse 
en la realización del encuentro. 
Este encuentro pretende ser un 
espacio para que los monagui- 
llos/as puedan pasar una jor- 
nada festiva y educativa. Como 
cada ano, agradecemos la im- 
plicación de los seminaristas 
mayores y menores, pues gra- 
cias a ellos este encuentro se 
puede llevar a cabo. 


Mn. José Fernando Campoverde 
FORMADOR SEMINARIO MENOR 

Mn. Josep Maria Turull, rector del 
Seminari de Barcelona, celebrà el 
dia 22 de desembre 25 anys de 
prevere. És per aquest motiu que 
el passat diumenge dia 18 va tenir 
lloc al Seminari una celebració per 
tal de festejar una efemèride tan 
assenyalada. L'acte s'inicià amb 
la celebració de l'Eucaristia, pre- 
sidida per Mn. Turull i amb la ca- 
pella plena de gom a gom. Es van 
fer presents moltes persones que, 
d'una manera o altra, també han 
estat testimonis d'aquests 25 anys 
de ministeri de Mn. Turull. En l'ho- 
milia va recordar el dia de la seva 
ordenació, on va dir que desitjava 
que la seva vida fos com un pa 
acabat de sortir del forn, preparat 
per a alimentar a tots aquells que 
estiguin afamats. Després de 25 
anys, Mn. Turull va dir que vol con- 
tinuar partint i repartint el pa de la 
seva vida, allà on el Senyor vulgui. 


Mn. Turull durant Phomilia 

A continuació ens vam desplaçar 
a l'Aula Magna del Seminari on 
es va projectar un vídeo elaborat 
pels seminaristes, en el qual es re- 
collien fotografies de les diverses 
etapes de la vida de Mn. Turull, així 
com testimonis de les persones 
que l'han conegut en les diferents 
tasques pastorals que se li han 
enomanat al llarg de tots aquests 
anys. En el vídeo es va poder veure 
un recorregut per tota la seva vida. 
Els seminaristes van fer un treba- 
ll molt exhaustiu, contactant amb 
familiars i amics per tal que tots 
poguessin deixar el seu testimoni 
agrait a Mn. Turull. El recorregut 
començava amb la seva vida fami- 
liar, el seu temps de Seminari, l'or- 
denació presbiteral i les primeres 
destinacions pastorals, sobretot 
les parròquies de la Mare de Déu 
dels Àngels i la de Sant Ramon de 
Penyafort. Els darrers dotze anys 


es — 


El capella s'omplí de gom a gom 


com a rector del Seminari Conciliar 
també hi van estar molt represen- 
tats en el vídeo. 


Tot seguit se li va fer entrega de 
diversos obsequis, oferts per di- 
verses persones i comunitats que 
han estat i són importants en la 
seva vida. La seva família li va re- 
galar una ceràmica de les benetes 
de Montserrat on es reproduia la 
coneguda cita del profeta Jeremies: 
"Tú m'has seduit Senyor i jo m'he 
deixat seduir". Una representació 


de Mn. Turull 


al Seminari Conciliar de Barcelona. 


-— 
La coral "Som" va interpretar algunes peces 


dels feligresos de les parròquies de la Mare de Déu 
dels Àngels i de Sant Ramon de Penyafort li van fer en- 
trega d'un cristall on hi ha gravada una imatge de la 
façana de les dues parròquies. Va ser un regal que li 
permetrà recordar sempre els anys dedicats a aques- 
tes comunitats cristianes. El Seminari li va fer entre- 
ga d'un estoig amb tres instruments d'escriptura molt 
elegants: un bolígraf, un roller i un llapis de mina. El 
darrer obsequi va ser molt especial, d'aquells que no 
es poden embolicar. Es tractà de la coral "Som", que 
havia estat a la Parròquia de Sant Ramon de Penyafort, 


Projecció del video sobre la vida de Mn. Turull a l'Aula Magna 


que va interpretar quatre peces a veus. És una coral 
molt estimada per Mn. Turull, doncs és molt afeccio- 
nat a la música. Posteriorment va rebre altres obse- 
quies a títol personal d'altres persones, testimoniant 
així l'agraiment i l'estimació que li tenen. 


Rebent el regal que li va fer la família 


Finalment, Mn. Turull va pronunciar unes sentides 
paraules d'agraiment tot glossant tres termes molt 
significatius: gràcies, perdó i siusplau. Aquestes 
paraules han estat sempre presents en l'exercici 
del seu ministeri i va demanar a Déu que hi conti- 
nuin estant durant el futur. L'acte va acabar amb un 
refrigeri al claustre principal del Seminari, on tots 
vam poder felicitar i parlar amb l'homenatjat. 


Mn. Miquel Ramón 
FORMADOR 

Q Simposi Internacional 


Il Simposi Internacional Reforma i reformes en l'Esglèsia 


Ta  j ' -" 


Presentació del Simposi a l'Aula Magna 


L'Església a Occident està malalta. 
Pateix des de fa temps diverses 
patologies que es manifesten so- 
bretot en la seva manca de vitali- 
tat i de fruit apostòlic. L'Església 
avui viu una crisi pregona d'identi- 
tat: ha perdut de vista que la seva 
vocació primera és fer deixebles 
missioners i s'ha convertit en un 
sanatori. La mera pastoral de man- 
teniment, autoreferencial i cen- 
trípeta, no porta enlloc, cal una 
renovació radical, una conversió 
pastoral en la línia del que han de- 
manat els darrers sants pares, des 
de Joan XXIII fins al papa Francesc. 


Aquesta és la tesi de partença 
del pare James Mallon, rector de 
Saint Benedict a Nova Escòcia 
(Canadà), on ha liderat una au- 
tèntica renovació pastoral que 
està donant molts i bons fruits. 
La seva parròquia aplega actual- 
ment més de 1.500 persones en 
les misses del cap de setmana, 
900 de les quals estan integrades 
activament i compromeses amb 
la comunitat. Però no són només 

les xifres, absolutament impen- 
sables a les nostres latituds, sinó 
l'esperit i el canvi de mentali- 
tat que ha aconseguit liderar en 
els últims sis anys. El seu llibre, 
"Una renovación divina", en què 
narra aquesta fascinant aventura 
de l'Esperit, ha esdevingut tot un 
best-seller catòlic, obra avui de 
referència per a tots aquells que 
somien una renovació profunda 
en el si de l'Església a Occident. 


James Mallon ha estat el convi- 
dat estrella del I Simposi Inter- 
nacional Reforma i reformes en 
l'Església, organitzat el 15 i 16 
de març per l'Ateneu Universita- 
ri Sant Pacià de Barcelona. Cen- 
tenars de persones procedents 
d'arreu d'Espanya, entre ells 
molts capellans i seminaristes 
de Catalunya, s'han congregat al 
Seminari Conciliar per escoltar 
amb atenció el diagnòstic i les 
propostes d'aquest carismàtic 
sacerdot davant de la dramàtica 
situació que viu avui a Occident 
l'Església catòlica. dNo us rendiu, 


no us deixeu endur per la tempta- 
ció d'esdevenir mers funcionaris, 
no deixeu de somiar que el canvi 
és possiblels, ha insistit a recor- 
dar una vegada i una altra el pare 
Mallon. 4M'agradaria deixar clar 
que no tinc totes les respostes 
—ha reconegut també— però les 
que tinc crec que són millors que 
les que s'estan aplicant a molts 
llocs. Fa vint anys que sóc cape- 
llà, he après dels meus errors i he 
conegut molta gent.x Davant d'un 
auditori expectant, el sacerdot ca- 
nadenc ha animat els capellans i 
seminaristes assistents a esdeve- 
nir veritables líders de les seves 
comunitats, molt conscients de la 
seva vulnerabilitat però alhora ca- 
paços de dirigir equips pastorals 
de cara a l'evangelització. 


Durant una pausa 


Amb uns dots extraordinaris de 
comunicació i una passió conta- 
giosa, el pare Mallon s'ha ficat to- 
thom a la butxaca des del minut 
zero: 4L'Església existeix per fer 
deixebles, per evangelitzar —re- 
Dou a i justament això és el 


L'Aula Magna estava al màxim de la seva capacitat 


Simposi Internacional 9 
L'Esglèsia a Catalunya cerca una 4renovació divina 


Es va presentar la nova Càtedra is Teologia 
Pastoral Josep Pont i Gol 


que menys es fa. Encara fem ca- 
tequesi i celebrem sagraments, 
però realment no estem evange- 
litzant. La consequència és una 
collita esquifida i un edifici que 
se'ns ensorra. Evangelització no 
és qualsevol activitat de l'Esglé- 
sia, com sovint s'ha confós: eNo hi 
ha veritable evangelització mentre 
no s'anuncii el nom, la doctrina, 
la vida, les promeses, el regne, el 
misteri de Jesús de Natzaret Fill 
de Déux (Evangelii nuntiandi, 22). 
Per a Mallon, la renovació avui de 
l'Església ha de començar evan- 
gelitzant adults i allunyats, futurs 
deixebles missioners, que són els 
que veritablement poden renovar 
les parròquies. En aquest sentit, la 
seva proposta, la que li ha funcio- 
nat, són els cursos Alpha, una ini- 
ciativa nascuda fa més de 25 anys 


Led 
Mes 
a L Der 
ir E 4 


a l'Església anglicana, orientada, 
precisament, a la conversió del cor 
i a la formació de comunitats vives. 


La crida urgent a fer deixebles mis- 
sioners ha estat el gran tema que 
ha vertebrat les quatre ponències 
que Mallon ha fet aquests dies al 
Seminari Conciliar de Barcelona. 
La pregunta, però, que tothom es 
feia és com aconseguir-ho. 4Vo- 
lem que la gent es relacioni perso- 
nalment amb Jesucrist —ha apun- 
tat amb convicció—. Heus aquí el 
primer gran objectiu, a partir del 
qual es pot iniciar un veritable 
procés de discipulat.y La relació 
personal i viva amb Jesús és el 
tret més característic del deixe- 
ble missioner, però no és l'únic. 
També ha de poder compartir la 
seva fe amb altres, ha de roman- 
dre obert als dons de l'Esperit, te- 
nir coneixement de l'Escriptura i 
estimar-la, així com practicar una 
vida de pregària diària. El deixe- 
ble necessita l'Eucaristia domi- 
nical per viure la seva fe, celebra 
el Sagrament de la Reconciliació 
i està disponible per a la missió. 


Més encara, el deixeble missioner 
veu tota la seva vida com un gran 
camp de missió. 


La renovació avui de l'Església no 
només és possible, sinó que ha 
esdevingut una exigència evan- 
gèlica. Així ho creu el pare James 
Mallon, en perfecta sintonia amb 
el que demana el papa Francesc 
des que va ser escollit successor 
de Pere. El sacerdot canadenc no 
ha descobert la penicil-lina, però 
sí que ha esdevingut pioner a l'ho- 
ra d'aplicar-la per revifar una Es- 
glésia malalta i retornar-li la seva 
identitat més pregona. L'antídot 
contra tots els nostres mals té 
nom i cognom, ha acabat revelant 
Mallon amb un cert misteri: dEspe- 
rit Sant. dTenir clar el que volem i 
cap a on anem, establir una estra- 
tègia i posar-hi tots els esforços... 
són elements importantíssims per 
renovar una parròquia, però, real- 
ment, només podrem sanejar-la 
de debò amb la força de l'Esperit 
Santl Cal invocar-lo de veritatl I si 
l'invoquem, vindrà... En aquell 
moment l'Aula Magna del Semi- 
nari Conciliar de Barcelona es va 
convertir en un improvisat Cena- 
cle, amb centenars de persones 
pregant els uns pels altres, dema- 
nant amb força a l'Esperit que re- 
novi l'Església a Catalunya. 


Samuel Gutiérrez 
2N. FILOSOFIA 

Q Ordenació diaconal 


Durant la pregària d'ordenació 


4Tant de bo que avui sentíssiu la seva veu: "No en- 
duriu els vostres cors"., (SI 94,8). Aquestes paraules 
del salm 94, corresponents a la resposta del salm del 
III diumenge de Quaresma, foren les que ressonaren 
a la nau de la Basílica de la Sagrada Família el 19 de 
març d'enguany per més de tres mil veus. El motiu 
d'aquesta congregació tan nombrosa de fidels va ser 
l'ordenació diaconal de quatre candidats al ministe- 
ri ordenat: Mn. Pere Alavedra, Mn. Ihali Marro, Mn. 
Josep Roca, i un servidor, Mn. Alberto Moreno-Palan- 
cas. La cerimònia, presidida pel Sr. Arquebisbe de 
Barcelona, Mons. Joan Josep Omella, va resultar ben 
emotiva i ens va animar a viure el ministeri posant tot 
el nostre ésser al servei de Déu i de la seva Església. 


Els mots d'aquest verset del salm 94, aquell dia, vam po- 
der viure'ls amb molta intensitat, ja que d'una manera o 
altra podíem afirmar tots quatre que, efectivament, vam 
sentir la veu del Senyor, una veu que es manifestava en 
la veu de l'Església cridant-nos al ministeri ordenat, al 


El moment de la prostració durant el cant de les lletanies 

diaconat. Per això, quan el diaca, en nom de l'Església, 
ens cridà a cadascú pel nostre nom, no podíem endu- 
rir el nostre cor després d'un llarg temps d'escolta, de 
discerniment, de familiaritat amb Aquell que ens ha dut 
fins aquí, si no reconèixer la seva veu i accedir a respon- 
dre com Samuel: 4Sóc aquís (cf.1Sam 3,4). Una afirma- 
ció, tan breu però tan decidida, que ha compromès des 
d'aquell instant tota la nostra vida per sempre. 


Fou així com, després d'aquesta resposta, vam do- 
nar el nostre "sí", a partir de les diverses promeses 
que vam fer públicament, fent-nos conscients d'allò 
que implica rebre el do del ministeri ordenat, el qual 
tot seguit ens disposàvem a rebre de mans del bis- 
be. Personalment, un dels moments més emotius 
d'aquesta celebració foren les lletanies, ja que tota 
l'Església, tant la celestial com la terrenal, es feia 
present per pregar el Pare perquè ens consagrés en 
aquest sant servei al qual se'ns ha cridat. 


Un cop acabades les lletanies dels sants, per la pre- 
gària i la imposició de les mans del bisbe, s'invocà 
la gràcia de l'Esperit Sant per tal de fer-nos partícips 
d'aquest ministeri ordenat, de manera que, mit- 
jançant el nostre ésser es manifesti, enmig del poble 
de Déu, el seu amor, sobretot, envers els més pobres 
i els malalts. Per visibilitzar-ho amb signes externs, 
se'ns revestí amb l'estola en forma diaconal, és a 
dir, creuada, i la dalmàtica: ambdues vestimentes 
pròpies del diaca, també vam rebre l'Evangeliari de 
mans del nostre bisbe per ser custodis i missatgers 
de la Paraula de Déu, de manera que creguem el que 


a la Sagrada Familia 


no enduriu els vostres cors2s 


LJ val 
La imposició de mans 


llegim, ensenyem allò que creiem, i practiquem el 
que ensenyem. Seguidament, la litúrgia eucarística 
va continuar com de costum, encara que, per primera 
vegada, vam poder exercir el diaconat servint l'altar. 


Val a dir, que el ministeri ordenat té una vinculació 
molt més íntima i estreta amb la taula de l'eucaristia 
per raó del sagrament, ja que aquesta és el lloc per 


U 


Els diaques assistint l'altar 


excel-lència del sacrifici pasqual, on es fa present 
el memorial de la passió, mort, i resurrecció del 
Senyor, i el ministre ordenat, en actuar in persona 
Christi, o sia en la mateixa persona de Crist, queda 
molt més lligat a aquest misteri, fins el punt de 
sentir que ja no es pertany a si mateix, sinó al Crist 
ila seva Església, a la qui es dóna, per això de l'ara 
de l'altar en brolla el ministeri del ministre ordenat. 


A uns mesos després de la ordenació, haig de dir que, 
personalment, l'experiència d'aquest do rebut supe- 
ra l'enteniment de la pròpia persona, però l'exercici 
d'aquest ministeri fa més conscient al ministre orde- 
nat de com la gràcia de Déu opera a través d'ell per a 
la santificació i l'edificació de la seva Església. 


Per acabar, vull manifestar que, quan un ha fet expe- 
riència del Ressuscitat queda sotraguejat de tal forma 
que es veu empès a respondre decididament a aquest 
acte d'amor que Déu ha iniciat, ens duu a posar-nos en 
acció. Per això, Déu dóna a cadascú, dins de l'Església, 
una vocació concreta, però per sentir aquesta crida no 
hem d'endurir els cors, perquè aquell qui la sent és dut 
pel mateix Esperit i afecte a fer conèixer Aquell que ens 
ha salvat, a través de la vocació rebuda. 


Alberto Moreno-Palancas Fernàndez, 
diaca. 


n : Li ETAPA PASTORAL. 
xx 

Inici de la Quaresma 


Imposició de la cendra 


El passat 1 de març vam celebrar l'inici de la quares- 
ma. Aquest dia, dimecres de cendra, té sempre per 
al cristià un significat molt especial. Pot semblar un 
dia com qualsevol altre: amb les classes i l'horari 
habitual, però està marcat també per uns signes ex- 
ters molt característics: la sobrietat de la litúrgia, 
el dejuni i la abstinència de carn... Aquests signes 
ens porten a entrar en el seu missatge més profund: 
cConvertiu-vos i creieu en l'Evangelix. 


Per la tarda, abans de la missa, tots els semina- 
ristes ens vam aplegar per sentir l habitual xerra- 
da del sr. rector amb motiu de l'inici de la quares- 
ma. Mossèn Turull va anar repassant el missatge 
del papa Francesc, titulat dLa Paraula és un do. 

Dimecres de cendra 


L'altre és un dos. El papa, tot comentant la parà- 
bola del ric i el pobre Llàtzer, se centra en tres as- 
pectes: la valoració del proisme com a do de Déu 
(malgrat les seves possibles mancances), el perill 
de la corrupció del pecat (l'afecció pels diners que 
porta a la vanitat i la supèrbia), i la importància de 
la Paraula de Déu (4ja tenen la Llei i els profetesv). 
La quaresma ha de ser veritablement un temps 
de conversió, de tornar a Déu amb tot el cor, de 
créixer en l'amistat amb el Senyor. Aquesta actitud 
és de vital importància per aquells que ens estem 
preparant per el presbiterat. 


ElS Sr. Rector ens va adreçar unes artes per a preparar el temps de Quaresma 


A continuació vam celebrar l'Eucaristia, que aque- 
ll dia conté un ritus tan significatiu com és el de la 
imposició de la cendra. Aquesta cendra és signe pe- 
nitencial, manifestació de la voluntat de conversió: 
cConvertiu-vos i creieu en l'Evangelix, però també 
és record de l'humil origen i destí del nostre cos en 
aquest món: zRecorda, home que ets pols, i que a 
la pols retornaràs:. 


Finalment, després de la missa, vam pregar el viacru- 
cis pels claustres del seminari. Aquesta devoció, tan 
estimada perla tradició de l'Església, ens va endinsant 
en la contemplació del misteri de la nostra redempció, 
que celebrarem al terme d'aquesta quaresma. 


Toni Vidal 
4T TEOLOGIA 


Vetlla de Santa Maria 


El passat dimecres 26 d'abril, els se- 
minaristes del Seminari Conciliar de 
Barcelona, del Seminari Major Inter- 
diocesà Il del Seminari de Terrassa, 
acompanyats pels seus formadors, 
van anar a Montserrat amb motiu de 
la Vetlla a la Mare de Déu de Mont- 
serrat. Així doncs, cap a les sis de 
la tarda agafàvem l'autocar i fèiem 
rumb a la muntanya santa de Mont- 
serrat, aprofitàvem el viatge per pre- 
gar les primeres vespres de la solem- 
nitat que celebraríem l'endemà, i per 
fer el rés del rosari a la Mare de Déu. 


Vam arribar a Montserrat cap a dos 
quarts de vuit del vespre, temps 
suficient per agafar el pícnic i poder 
fer un berenar-sopar just abans de 
dirigir-nos a la basílica per a fer la 
pre-vetlla, enguany dirigida per la 
Coral Joventuts Unides de la Sènia, 
tot plegat sota el comandament del 
Gmà. Andreu Maria Martínez, OSB. 
Aquesta coral ens presentava un 
recull de cants i pregàries recupe- 
rats del Llibre Vermell de Montse- 
rat, un llibre de més de 700 anys 


La Basílica durant la vetlla 


d'història amb tot un repertori de 
música medieval. Així doncs, mica 
en mica s'anava aconseguint el cli- 
ma desitjat per a poder fer la Vetlla. 


En acabar aquesta primera part de 
la nit dedicada a la Mare de Déu, 
amb la basílica plena de gom a gom 
amb gent de totes les edats, i amb 
quasibé un centenar de preveres 
vinguts d'arreu del territori català, 
va començar l'Eucaristia de la Vet- 
lla, enguany presidida per Mons. 
Agustí Cortés (bisbe de la diòcesi 
de Sant Feliu de Llobregat) i conce- 
lebrada per Mons. Joan Enric Vives 
(bisbe de la diòcesi d'Urgell), Mons. 
Francesc Pardo (bisbe de Girona), 
Mons. Enric Benavent (bisbe de 
Tortosa), Mons. Sebastià Taltavull 
(bisbe auxiliar de Barcelona), pel 
P. Abat Josep M. Soler i per Mons. 
Manuel Nin (Exarca Greco-catòlic 
de Grècia). També hi van participar 
d'una forma especial les germanes 
benedictines del Monestir de Sant 
Benet de Montserrat i l'Escolania de 
Montserrat. Per part de l'adminis- 
tració pública hi va assistir el con- 
seller d'interior de la Generalitat, el 
Sr. Jordi Jané, el cap dels Mossos 
d'Esquadra i altres autoritats. 


Després de l'homilia, el P. Abat Josep 
M. Soler va fer esment que feia 425 


anys de la dedicació de l'església i 
70 anys de l'entronització de la Mare 
de Déu en el nou cambril on, enca- 
ra avui es pot venerar. A continuació 
van tenir lloc les ofrenes a la Mare 
de Déu recollides per part del Pare 
Abat, és a dir, en recordatori d'aque- 
lla ofrena feta pels pobles devots a la 
Mare de Déu per poder mantenir l'oli 
de les llànties enceses. Finalment, 
després de fer el cant del Virolai per 
acabar la celebració de l'Eucaristia 
de la Vetlla a la Mare de Déu, hi va 
haver una ballada de sardanes a la 
plaça del davant del monestir. Cal 
dir que, aquest any, per culpa de 
les condicions meteorològiques, va 
quedar una mica deslluida. 


Demanem, doncs, a la Mare de Déu 
que sempre ens acompanyi i ens 
doni forces per a poder ser ferms en 
la vocació que el seu fill, Jesucrist, 
ens ha cridat a seguir, i ens doni una 
empenta per poder acabar el curs. 
Donem-ne gràciesi Mare de Déu de 
Montserrat, pregueu per nosaltresi 


Josep Sellarés 
CURS PROPEDÈUTIC 

Como cada ano, la emoción aflora 
en los seminaristas a medida que 
el día de San José se acerca. Los 
preparativos del ansiado trofeo 
de fútbol van preparando el te- 
rreno para que la jornada sea fra- 
termal, alegre y motivo de mayor 
unión entre los seminaristas de 
las diversas diócesis. Este curso, 
la organización de la jornada ha 
recaido en el Seminario de Terras- 
sa. El planteamiento, como cada 
afio, consiste en un torneo de fút- 
bol durante la tarde para después 
proseguir con la celebración de la 
Eucaristia y una cena de gala para 
culminar los actos. 


El Seminari de Terrassa va guanyar el campionat 


El torneo fue un momento de mu- 
cha "tensión" y rivalidad, siempre 
con respeto y "fair play". Cada Se- 
minario (Terrassa, Interdiocesano 
y Barcelona) forjó su respectivo 
equipo de fútbol 11 para intentar 
alzarse con la victoria final. El for- 
mato fue un rotativo donde cada 
equipo jugaba contra los otros dos. 


Eucaristia al Seminari de Terrassa 

Dia del Seminari 


Per Sant Josep, el seu patró 


En el primer partido lucharon los 
seminarios de Terrassa y Barcelona 
a Cara de perro. Un partido dispu- 
tado donde comenzaron marcando 
los locales pero en el cual los visi- 
tantes supieron sobreponerse y lo- 
graron empatar en las postrimerías 
del partido. En el segundo partido 
se veian las caras el Seminario de 
Barcelona de nuevo y el Seminario 
Interdiocesano. La primera parte fi- 
nalizó sin goles y los de Barcelona, 
que partían como favoritos, sabían 
que tenían que marcar si querían 
tener alguna posibilidad. No falla- 
ron y lograron perforar la portería 
en dos ocasiones. Sin embargo, el 
tercer partido definiría el ganador. 
La victoria en caso de empate se 
decantaría por gol "average". Y así, 
los de Terrassa sabían que tenían 
que ganar a los del Interdiocesano 
por màs de dos goles. Y así se pu- 
sieron al ataque contra un equipo 
algo mermado por el partido que 
habían jugado inmediatamente 
antes. Finalmente el partido acabó 
en goleada por parte de Terrassa. 
Después de muchos afios de he- 
gemonía barcelonesa, por fin ganó 
Terrasa (con algún fichaje extra). 


El ambiente durante los partidos 
fue excelente, con cànticos de àni- 
mo y alguna que otra broma. Los 
"hooligans" que no podían jugar se 


Un moment del sopar 


implicaron a fondo para que lo que 
era un torneo de fútbol se convirtie- 
se en un momento de compartir y 
divertirse de una forma sana. Des- 
pués de la celebración de Terrassa 
y una merecida ducha para todos, 
pusimos rumbo al Seminario de 
Terrassa. Una vez allí nos prepara- 
mos para la celebración de la Misa 
con Vísperas. El obispo auxiliar de 
Terrasa, Mons. Salvador, presidió 
la misma. Allí pudimos poner ante 
el Sefortodas las cosas buenas de 
aquella jornada festiva. 


Una vez terminada la Misa pasa- 
mos a la mesa. Nos repartimos 
entre las diferentes mesas para 
poder disfrutar de unos deliciosos 
manjares con todos los seminaris- 
tas. Todo pareció acabar después 
de brindar y pedir para que el Se- 
for envíe sembradores a sembrar y 
repartir los trofeos al equipo cam- 
peón, al mejor jugador y al mejor 
portero, cuando apareció una fuen- 
te de chocolate con frutas. Lo que 
està claro después de esta jornada 
es que el mejor trofeo es la frater- 
nidad entre los seminaristas llama- 
dos a llevarla a todo el mundo. 


Pablo 
Pich-Aguilera 
4T TEOLOGÍA 


Admissió al ordes G 


Admissió de dos seminaristes 


El 14 de març d'aquest any, a la capella del Seminari, 
va tenir lloc l'admissió als ordes sagrats de dos se- 
minaristes: IRali Marro i un servidor, Jordi Mondra- 
gon. Com a anècdota, amics i coneguts, impacients, 
em preguntaven si ja era l'ordenació. No exacta- 
ment. Si més no, és el pas previ als ordes sagrats als 
quals ens referim, el diaconat i el presbiterat que, 
si Déu vol, es rebrà amb posterioritat algun dia. Els 
aspirants vam manifestar públicament la voluntat 
d'oferir-nos a Déu i a la santa Església per exercir 
l'orde sagrat. L'Església, per la seva banda, en rebre 
aquest oferiment, escull i crida l'aspirant perquè es 
prepari a rebre posteriorment els ordes sagrats. Es 
tracta, doncs, en definitiva, d'un pas important en el 
camí de formació vers al sacerdoci. 


. PA 
—éll 


Benedicció dels dos admesos 


La celebració va ser presidida pel bisbe de Sant Fe- 
liu de Llobregat, Mons. Agustí Cortés. També conce- 
lebraven el rector i els formadors del seminari, així 
com també altres preveres amics i coneguts dels dos 
aspirants. El bisbe, a l'homilia, va expressar aquesta 
importància de l'admissió als ordes, com un pas més 
vers l'ordenació, de no deixar de viure amb intensitat 
el do rebut i que, aquí al Seminari, es va discernint 
aquella crida que Déu ens ha fet per esdevenir pastors 
de les comunitats cristianes de l'Església universal. Al 
final de la celebració, un servidor, tot parlant també 


Els nous admesos amb el bisbe 


en nom del meu company admès als ordes, vaig di- 
rigir unes paraules d'agraiment a tots als assistents. 


Totjust després de la celebració, viscuda amb molta 
joia, es va convidar tots els presents a un refrigeri 
ben festiu al menjador del Seminari per tal de poder 
felicitar els nous admesos i compartir un àpat ben 
fraternal amb els amics i familiars presents. 


Voldria agrair la vostra assistència així com la pre- 
gària dels qui no vàreu poder anar-hi, però que de 
cor hi éreu. Us demanem finalment que no defalliu 
en la vostra pregària, tenint en compte que mai en 
serem prou dignes, d'aquesta vocació rebuda. So- 
vint, sobretot al començament d'aquesta etapa de 
formació, es veu el sacerdoci com una "càrrega", ja 
que potser fixem els ulls en allò a què renunciem, 
però quan hom s'adona del que realment hi guan- 
yes, del bé que pots fer pels altres, apropar-los al 
Senyor, de la intimitat que pots arribar a assolir amb 
Déu mitjançant aquest camí... aleshores només et 
surten paraules d'agraiment a Déu per aquest do i 
perla família i amics que et fan costat en tot moment. 


Mare de Déu de Montserrat, pregueu per nosaltresi 


Jordi Mondragon 
GÈ TEOLOGIA 

Un moment de l'exposició per part del joves de la Delegació 


Degut a la continua evolució de la 
humanitat, la predicació evangèli- 
ca sempre ha estat un tema difícil 
a l'Església. Afortunadament, al 
llarg dels temps, molts cristians 
han reconegut les necessitats i 
costums de les seves èpoques i, 
amb un admirable esforç creatiu, 
han trobat noves i creatives formes 
de predicar l'Evangeli, adaptant-lo 
als temps actuals però sense alte- 
rar-ne el contingut. El passat dime- 
cres dia 10 de maig, els seminaris- 
tes vam tenir l'ocasió de conèixer 
una d'aquestes realitats, en con- 
cret, la dels sopars Alfa. 


Després de l'acostumat sopar co- 
munitari, un grup de joves univer- 
sitaris acompanyats per un cape- 
llà van fer-nos una xerrada en la 
qual van descobrir-nos la realitat 
d'aquests sopars. Eren cinc perso- 
nes joves plenes d'energia i de sen- 
tit de l'humor que van guanyar-se 
la nostra simpatia gairebé des del 
començament de la xerrada. 


Segons el que ens van explicar, 
ajudats d'una presentació en 
PovverPoint molt professional, els 
sopars Alfa son una sèrie de sopars 
de caire herigmàtic que prenen la 
seva inspiració d'aquells passat- 
ges de l'Evangeli on trobem a Jesús 
parlant a la gent assegut a taula, 
gaudint d'un bon sopar. L'objec- 
tiu principal és que gent que mai 
ha sentit l'Evangeli (o ho ha sen- 

Q Curs Alpha 


Trobada amb els responsables 


tit però ha abandonat el seu camí 
pel motiu que sigui) pugui rebre un 
primer anunci dins d'un ambient 
en el qual se sentin a gust. És per 
això que té una sèrie de notes que 
poden sonar poc convencionals a 
alguns de nosaltres però que són 
molt importants per a què els so- 
pars siguin un èxit. Així, per exem- 
ple, s'ha de tenir una cura molt 
especial pel sopar, que és el motiu 
principal que atraurà a la gent. 


Els sopars van acompanyats 
d'unes xerrades que es limiten a 
fer un primer anunci del que és el 
Rerigma cristià seguits d'un debat 
on els participants exploren amb 
llibertat els fonaments de la fe cris- 
tiana. Cal recordar que l'objectiu 
d'aquests sopars és que la gent se 
senti a gust, per tant, el paper del 
moderador normalment es limita a 
dirigirla conversa i sobretot que els 
participants se sentin escoltats. En 
altres paraules: se'ls demana que 
es mosseguin la llengua indepen- 
dentment del que sentin dir. 


Un curs Alpha es desenvolupa en 
vuit sessions on es toquen diver- 


sos assumptes de la fe i on els 
participants són lliures d'assis- 
tir. En acabar un curs Alpha, s'es- 
pera que els assistents, encara 
que no s'hagin convertit encara, 
s'hagin fet preguntes i hagin re- 
but un primer tast del que és la 
fe cristiana. Un dels punts en el 
que els joves van insistir molt és 
l'oració. Ells van admetre que tot 
aquest muntatge no es pot sos- 
tenir solament amb els esforços 
humans. És per això que un dels 
pilars principals és l'oració a 
l'Esperit Sant, a qui, durant els 
sopars i els debats, s'ha d'anar 
encomanant sense pausa. 


En acabar aquesta trobada, es va 
fer una breu ronda de preguntes i 
després ens vam acomiadar, il-lu- 
sionats i inspirats per l'exemple 
d'aquests joves. 


Alvaro 
Trius Béjar 
CURS PROPEDÈUTIC 

Ens van donar uns diptics on s'explica en què consisteix el Curs Alpha 

Tots som missioners 

El P. Ramón ens va explicar la seva experiència a Togo -, 


Aquest segon semestre ens van visitar dos sacerdots 
missioners originaris de Burgos. Ens van explicar la 
seva experiència com a portadors de la Paraula a 
l'Àfrica, concretament a Togo, un país molt petit de 
la zona subsahariana, la capital del qual és Lome, 
una ciutat costanera amb un milió d'habitants, amb 
mitjana d'edat de la població de 20 anys. 


Togo ha viscut una dictadura durant 38 anys i ac- 
tualment es regeix per una democràcia més o menys 
estabilitzada. És un país pobre altament depenent 
de l'agricultura i amb una gran varietat i complexitat 
de llengues. Aquest fet últim fa que la proclamació 
de la Paraula sigui molt complicada. A la diòcesi es 
parlen sis llengues però en Ramon ens explica que 
en coneix tres, a vegades necessita un sacerdot de 
la zona que l'ajudi a comunicar-se amb els fidels. 
Pel que fa a la gent, és molt honesta i molt respec- 
tuosa i sempre els han acollit de bon grat. 


L'Església allà és molt jove i molt activa, es realitzen ac- 
tivitats amb malalts, catequesi, peregrinacions amb rés 


Un moment de l'explicació 

del Rosari i Via Creus. També ens explica que hi ha mol- 
tes mares catequistes que no saben llegir però amb una 
gran cultura cristiana, i que actualment són els nens que 
ensenyen a les mares a llegir. Hi ha unes vuit escoles 
diocesanes amb més de 400 nens a cada una. Tant els 
adults com els joves i els nens són molt fidels a l'ho- 
ra de participar en les celebracions. Per a la celebració 
de l'Eucaristia, per exemple, l'església s'omple de gom 
a gom i s'hi ha d'afegir bancs i cadires fora de l'edifi- 
ci. Una curiositat més sobre la regió és que també hi ha 
musulmans que vénen a prendre part en la celebració 
de l'Eucaristia i altres esdeveniments religiosos. Es viu 
una gran convivència espiritual i respecte de la llibertat 
religiosa de cadascú. Aquest fet produeix un gran enri- 
quiment en l'àmbit espiritual de la persona, una societat 
que respecti els costums de cadascú fins al punt de po- 
der compartir amb altres religions és realment propi de 
l'Església catòlica que acull, som una església universal. 


Es pregunta sobre el perfil del missioner. En Ramon es que- 
da sorprès, i acaba responent que tots en som, de missio- 
ners. No hi ha un perfil concret. Tots els batejats som cridats 
a donar testimoni de Jesucrist en el món: a casa, a la feina, 
al carrer... Ell diu que sempre és una aventura predicar la Pa- 
raula de Déu, ja sigui a l'Àfrica com a Barcelona, tots tenim 
una responsabilitat molt gran i hem de donar gràcies a Déu 
que ens deixi ser instruments seus per donar-se a conèixer. 

